**Zasadnutie Rodičovskej rady pri Gymnáziu A. Sládkoviča v B. Bystrici dňa 25.2.2016**

**Program :**
1, privítanie
2, členský príspevok
3, rokovací poriadok
4, revízna komisia
5, nové stanovy
6, návrhy prerozdelenia členského príspevku

**Zúčastnení:** viď prezenčná listina

1. Privítanie.

Predsedníčka Rodičovskej rady ( ďalej len RR) otvorila zasadnutie. Akceptovala žiadosť členov RR o doplnenie programu o diskusiu. Zasadania sa zúčastnilo 15 členov Rodičovskej rady ( viď prezenčná listina).

1. Kontrola členských príspevkov.

Predsedníčka RR p. Čiefová a účtovníčka RR p. Lichá oboznámili prítomných s celkovou vyzbieranou sumou k dňu 25.2. 2016, ktorá činí 6 380 €. Suma ešte nie je konečná. Z  minulého šk. roka zostalo na účte 2 700 €, z toho sa za toaletný papier p. Oslancovej uhradilo 300 € a 350 € má k dispozícii predsedníčka p. Čiefová.

P. Bolfová poukázala na nezhodu. Podľa jej prepočtu je k dnešnému dňu vyzbieraných za tento školský rok 6 420 €. Poukázala taktiež na nutnosť vypracovať zoznam členov RZ. Predsedníčka p. Čiefová komunikovala mailom s p. Jandovou –zástupkyňou IV.C a p. Pitlovou - zástupkyňou IV.D, ktoré členský príspevok neuhradili. P. Jandová nemá záujem byť členom RR a p. Pitlová nereagovala. Za III.B je zvolená zástupcom rodičov p. Sýkorová, za III.C. p. Hrašková . Rodičovská rada má teda o 2 členov menej. Z pôvodných 18 členov zostalo do konca školského roku 2015/2016 len 16 členov.

1. Rokovací poriadok

Predsedníčka p. Čiefová predložila na schválenie novovytvorený rokovací poriadok, ktorý by mal uľahčovať rokovanie do schválenia nových stanov. Obsahovo vychádza z pripravovaných nových stanov. P. Hurňanský oponoval, že tento rokovací poriadok je v rozpore so  stanovami v minimálne 4 bodoch:1. definícia člena Rodičovskej rady, 2. definícia riadneho a mimoriadneho zasadnutia RR, 3. definícia, že stretnutia sú spravidla verejné, stanovy poznajú len verejné, 4. definícia platnosti hlasovania RR v rámci rokovacieho poriadku je v rozpore so stanovami. P. Bolfová podotkla, že rokovací poriadok nemôže byť nadradený nad platné stanovy. P. Lichá argumentovala, že RR je tu pre deti a školu, jedná tak, aby to bolo najlepšie pre školu. V rokovacom poriadku nastala zmena: riadne zasadanie RR sa uskutoční najmenej 3 krát do roka. Mimoriadne zasadanie sa uskutoční ak o to požiada najmenej 1/3 jej členov. Zasadnutie bude zvolané do 10 dní. V čl.6 bod 2 bude nutná úprava podľa platných stanov- odporúčania rady sú platné, ak zaň hlasuje nadpolovičná väčšina všetkých členov RR. V prípade nerozhodnosti, rozhoduje hlas predsedu. P. Čiefová počas prerokovania tohto bodu uviedla, že rokovací poriadok predkladá z dôvodu ochrany rokovania do prijatia nových stanov RZ. P. Hurňanský požiadal o dopracovanie rokovacieho poriadku a jeho predloženie na nasledujúcom zasadnutí. P. Čiefová prítomných vyzvala na hlasovanie o rokovacom poriadku so zapracovanými pripomienkami.

Hlasovanie o rokovacom poriadku: - za 12 – proti 2 - zdržalo sa 0

 Rokovací poriadok je platný.

1. Revízna komisia.

 Ďalším bodom programu bola voľba revíznej komisie, ktorá má byť trojčlenná.

 Návrh členov: p. Bolfová, p. Hurňanská, p. Vanková, p. Hodas, p. Oslancová, p.Ivaničová.

 P. Bolfová a Vanková odmietli členstvo a za p. Hurňanskú odmietol p. Hurňanský, ktorý ju

 na rokovaní zastupoval.

 P. Hodas , p. Oslancová a p. Ivaničová súhlasili s návrhom za členov do revíznej komisie.

 Definitívny návrh revíznej komisie: p. Hodas, p. Ivaničová, p. Oslancová

 Hlasovanie za členov revíznej komisie:

 Za p. Oslancovú: - za 13,- proti 0 - zdržal sa 1 ( p. Oslancová)

 Za p. Hodasa : - za 13 – proti 0 - zdržal sa 1 ( p. Hodas)

 Za p. Ivaničovú:- za 13 – proti 0 - zdržal sa 1 (p. Ivaničová)

 Členmi revíznej komisie sa stali p. Hodas, p. Oslancová, p. Ivaničová.

1. Nové stanovy.

Prítomní pripomienkovali návrh na nové stanovy RZ.

 Bude treba upraviť Čl. 4 **Právne a spoločenské postavenie** - preštylizovať vety, ktoré sú

 obsahovo nesprávne.

 Taktiež formulovať: v neprítomnosti predsedu koná podpredseda.

 Čl.5 bod 2. **Členom Rodičovského združenia môžu byť** len rodičia študentov a priatelia

 školy. Je potrebné pridať aj zákonného zástupcu študenta na návrh p. Bolfovej.

 Čl.6: Niekde v texte je doplnené Rodičovské združenie a niekde nie je.

 ČL 7: **Členská schôdza** sa stretne 1 x do roka.

 Je uznášania schopná ak je prítomná nadpolovičná väčšina členov RR- vypustiť

 Do pôsobnosti členskej schôdze revidovať a schváliť – preštylizovať.

 Predsedu nebude voliť Členská schôdza, ale Rodičovská rada – pripomienka p. Hodasa ,

 podľa predchádzajúceho schválenia: c – sa vypustí a vsunie k RR.

 Prijímanie stanov: Členská schôdza rozhoduje nadpolovičnou väčšinou prítomných členov

 RZ, Členská schôdza sa stretáva minimálne 1x ročne , d - ČS schvaľuje rozpočet na návrh

 RR, ČS schvaľuje členský príspevok na návrh RR ( stále čl. 7 z pôsobnosti RR).

 Triedna schôdzka - je len poradný člen nie orgán.

 Triednu schôdzku zvoláva predseda triedy .Triedna schôdza zabezpečuje plnenie stanov-

 vypustiť. Viac funkcií zbytočných b. – bod.

 RR je výkonný orgán – nie najvyšší.

 2 odsek – **predsedníctvo RR** - schvaľuje návrh predsedu , sporné body ohľadom voľby

 predsedu triedy na 1 rok, členovia RR a predseda – návrh: - vypustiť obmedzenie rokmi

 spravidla na 1 rok.

 Predsedníctvo RR má právo upraviť výšku členského príspevku – zrušiť

 Zákonný zástupca rokuje za seba, i- zrušiť, má len 1 hlas

 Trvanie volebného obdobia predsedu - ponechať podľa hlasovania z predchádzajúceho

 stretnutia.

 Revízna komisia- voľba na 3 roky, predseda koná vždy v súlade s rozhodnutím RR- doložiť.

 Predseda rozhoduje o uvoľnení prostriedkov do výšky 300 €, informuje však bezodkladne

 členov RR mailom.

 **Povinnosti a práva predsedu a predsedníctva** – upraviť aj predsedníctvo – nadpis,

 definovať, doformulovať.

 Čl.8 **Majetok a hospodárenie** – bod 2- ochrana majetku zásady hospodárenia - vylúčiť

 vypracovanie zásad hospodárenia.

 Bod 4 – upraviť, že finančné prostriedky budú uložené v pokladni.

 Čl. 11 bod 3 – dve slová dať preč - združenie vzniká, pretože už vzniklo a trvá.

 Čl. 10 informácie na stránke školy – podstránka Rodičovské združenie.

 Prítomní sa rozhodli kvôli časovej tiesni po úprave nových stanov podľa horeuvedených

 pripomienok odhlasovať nové stanovy mailom. P. predsedníčka Čiefová poprosila, aby do

 jedného týždňa po obdržaní vypracovaných nových stanov odsúhlasili mailom nové

 stanovy a upozornili na prípadné chyby. P. Bolfová a p. Hurňanský upozornili na

 skutočnosť, že o stanovách je možné hlasovať len na zasadnutí RR.

 Hlasovanie za možnosť odsúhlasenia stanov mailom: - za 11 - proti 2 - zdržali sa 0

 ( p. Hodas nehlasoval, pretože sa ospravedlnil a odišiel z rokovania skôr)

1. Rozdelenie členského príspevku.

Keďže p. predsedníčka má právo rozhodnúť o čerpaní finančných prostriedkov do výšky 300 €, po mailovom odsúhlasení 14 členov RR bolo rozhodnuté preplatiť 180 € študentom, ktorí svojpomocne vylepšili priestory školskej posilňovne a požiadali písomne o príspevok.

 P. Bolfová upozornila, že uznesenie RR je platné, ak zaň hlasuje nadpolovičná väčšina jej

 členov. Schvaľovať a meniť rozpočet je možné len na zasadnutí RR. Mailové hlasovanie nie

 je ošetrené v pôvodných stanovách. O tomto príspevku však nebolo potrebné hlasovať.

 Ďalšie stretnutie je naplánované ohľadom rozdelenia financií z členských príspevkov.

 Termín upresní p. predsedníčka. Na požiadanie predsedníčky p. Čiefovej požiada p.

 Valčuhová o nový, resp. staronový návrh a finančnú ponuku resp. ponuky na počítačové

 vybavenie 1 triedy, ktoré už bolo rozpracované začiatkom šk. roka 2015/2016 p. prof. Mgr.

 Heldovou.

  Členovia RR vyjadrili záujem projekt schváliť z príspevkov Rodičovského združenia ešte

 tento školský rok, aby bola jeho realizácia možná po maturitách.

 Návrh predsedníčky p. Čiefovej o preplatenie výchovného koncertu počas maturít bol

 zamietnutý.

 P. predsedníčka sa poďakovala prítomným za účasť a rokovanie ukončila.

 28.2.2016

 V Banskej Bystrici zapísala MUDr. Diana Valčuhová